CELEX: 62022TN0090
Language: sk
Date: 2022-02-18 00:00:00
Title: Vec T-90/22: Žaloba podaná 18. februára 2022 – Kande Mupompa/Rada

4.4.2022   
            
            
               SK
            
            
               Úradný vestník Európskej únie
            
            
               C 148/41
            
         
      Žaloba podaná 18. februára 2022 – Kande Mupompa/Rada
      (Vec T-90/22)
      (2022/C 148/54)
      Jazyk konania: francúzština
      
         Účastníci konania
      
      
         Žalobca: Alex Kande Mupompa (Kinshasa, Konžská demokratická republika) (v zastúpení: T. Bontinck, P. De Wolf, A. Guillerme a T. Payan, advokáti)
      
         Žalovaná: Rada Európskej únie
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil rozhodnutie Rady (SZBP) 2021/2181 z 9. decembra 2021 (1) v rozsahu, v akom sa v ňom meno žalobcu ponecháva na mieste č. 7 prílohy tohto rozhodnutia,
               
            
                  —
               
               
                  zrušil vykonávacie nariadenie Rady (EÚ) 2021/2177 z 9. decembra 2021 (2) v rozsahu, v akom sa v ňom meno žalobcu ponecháva na mieste č. 7 prílohy I tohto nariadenia,
               
            
                  —
               
               
                  uložil Rade povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby, žalobca uvádza dva žalobné dôvody.
      
                  1.
               
               
                  Prvý žalobný dôvod je založený na porušení práv na obranu. V tejto súvislosti žalobca uvádza viacero výhrad, pokiaľ ide o porušenie jeho práv počas priebehu postupov, ktoré viedli k tomu, že Rada voči nemu prijala reštriktívne opatrenia a obnovila ich, a najmä porušenie jeho práva byť vypočutý za prijateľných podmienok.
               
            
                  2.
               
               
                  Druhý žalobný dôvod je založený na zjavne nesprávnom posúdení, ktorého sa mala dopustiť Rada v súvislosti so zapojením žalobcu do činov predstavujúcich vážne porušenie ľudských práv v Konžskej demokratickej republike. Žalobca kritizuje kontext opätovného preskúmania vedúceho k vytýkanému obnoveniu reštriktívnych opatrení a spochybňuje, že by bol v súčasnosti akokoľvek spojený so skutočnosťami, na ktorých sa zakladalo rozhodnutie zahrnúť ho do zoznamu osôb, ktorých sa týka rozhodnutie 2010/788/SZBP.
               
            
         (1)  Rozhodnutie Rady (SZBP) 2021/2181 z 9. decembra 2021, ktorým sa mení rozhodnutie 2010/788/SZBP o reštriktívnych opatreniach voči Konžskej demokratickej republike (Ú. v. EÚ L 443, 2021, s. 75).
      
         (2)  Vykonávacie nariadenie Rady (EÚ) 2021/2177 z 9. decembra 2021, ktorým sa vykonáva článok 9 nariadenia (ES) č. 1183/2005, ktorým sa zavádzajú určité osobitné reštriktívne opatrenia namierené proti osobám, ktoré porušujú zbrojné embargo voči Konžskej demokratickej republike (Ú. v. EÚ L 443, 2021, s. 3).